**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/440-10/2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. november 29-ei rendes nyilvános ülésére**

**Tárgy:** DRV ingatlanok (Hévíz Termelői Piac) használata, szerződés meghosszabbításának kezdeményezése

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat nyertes pályázatot nyújtott be TOP-1.1.3-15-ZA1-2016-00005. számon a „Hévízi termelői piac megújulása a hagyományok jegyében” elnevezéssel.

A projekt keretében a piac kapacitásai kerülnek növelésre, egyrészt a terület rendezésével, másrészt a már jelenlévő árusok számára is rendezettebb körülmények, jobb feltételek biztosításával.

A Képviselő-testülete a projekthez kapcsolódóan a **277/2016. (XI. 30.) számú határozatával** döntött arról, hogy a Hévízi Termelői Piac építési engedélyének megszerzése érdekében kezdeményezi a helyszínül szolgáló Hévíz 1621. és 1622. hrsz.- ú ingatlanok összevonását. A projekt ezen a két ingatlanon kívül érinti még a Hévíz 1623. hrsz-ú ingatlant is.



A képviselő-testület továbbá döntött arról, hogy kezdeményezi a Siófokon, 2009. január 21-én kelt Hévíz Város Önkormányzata és DRV Zrt. között létrejött bérleti szerződés meghosszabbítását 2030. december 31. napjáig.

A Zala Megyei Kormányhivatal Keszthelyi Járási Hivatalának Földhivatali Osztálya a 39.887/2017.08.02. számú határozatával a Hévíz (belterület) 1621. és 1622. hrsz-ú ingatlanok vonatkozásában a telekalakítást átvezette.

Az Önkormányzat képviseletében a dr. Farkas Ügyvédi Iroda (8380 Hévíz, Helikon u. 6.) a DRV Zrt. Vagyongazdálkodási Osztályával egyeztetve elkészítette a bérleti szerződés meghosszabbításának tervezetét, és a 2018. április 16. napján kelt levélben kértük a DRV Zrt.-t, hogy a bérleti szerződés módosításához a hozzájárulását adja meg. A szerződés tervezete az előterjesztés 1. számú mellékletét képezi.

Tekintettel arra, hogy csak az 1621. hrsz-ú ingatlan van a DRV Zrt. tulajdonában, a beruházással szintén érintett 1623.hrsz-ú ingatlan pedig a Magyar Állam tulajdonában van (a DRV Zrt. ez esetben csak kezelő), a DRV Zrt. jóváhagyásra megküldte a bérleti szerződés tervezetét az MNV Zrt.-nek, mint az állami vagyon kezelőjének. Az MNV Zrt. a hozzájárulását a szerződéskötéshez MNV/01/14482/4/2018. számon megadta. A hozzájárulás jelen előterjesztés mellékletét képezi.

Jelen előterjesztés célja, hogy a Képviselő-testület jóváhagyja a bérleti szerződés módosításának tervezetét, így a szerződés még a 2019. február 01. napján bekövetkező lejárat előtt.

Jelenleg a DRV Zrt. jogi osztálya is ellenőrzi a szerződést. Amennyiben a DRV Zrt. a szerződés módosítását kívánja, úgy arról a Képviselő-testületet tájékoztatom.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

**2.**

**Határozati javaslat**

1. Hévíz Város Önkormányzat Képviselő-testülete az előterjesztésben foglaltakat megismerte, és hozzájárul a Siófokon, 2009. január 21-én kelt Hévíz Város Önkormányzata és DRV Zrt. között létrejött bérleti szerződés meghosszabbításához a Hévíz 1621. és 1623. hrsz-ú ingatlanok vonatkozásában 2030. december 31. napjáig. A Képviselő-testület felkéri a polgármestert, hogy a bérleti szerződés meghosszabbítására vonatkozó szerződés szövegének esetleges módosítása esetén a Képviselő-testületet tájékoztassa.
2. A képviselő-testület felhatalmazza a polgármestert a bérleti szerződés aláírására.

Felelős:           Papp Gábor polgármester

Határidő:         2019. január 31.

**Mellékletek**

**BÉRLETI SZERZŐDÉS MÓDOSÍTÁSA**

amely létrejött egyrészről:

a **Dunántúli Regionális Vízmű Zártkörűen Működő Részvénytársaság**  (székhely: 8600 Siófok, Tanácsház u. 7., Cg: 14-10-300050, adószám: 11226002-2-14, statisztikai számjel: 11226002 3600 114 14, képviseli: Páble Péter gazdasági és stratégiai igazgató és Tóth Attila gazdálkodási vezető), mint bérbeadó (a továbbiakban: **Bérbeadó**),

másrészről:

**Hévíz Város Önkormányzat** (székhely: 8380 Hévíz, Kossuth Lajos u. 1., adószám: 15734374-2-20, statisztikai számjel: 15734374-8411-321-20, képviseli: Papp Gábor polgármester), mint bérlő (a továbbiakban: **Bérlő**), együttesen a továbbiakban **Felek** között, az alábbi feltételek mellett:

1. Felek rögzítik, hogy közöttük 2009. január 21. napján bérleti szerződés jött létre, melyben Bérlő határozott időre, 2019. február 01. napjáig terjedő időtartamra bérbe vette a Hévíz 1621, 1622 és az 1623 helyrajzi számú ingatlanokat közösségi célú, városi kulturális és idegenforgalmi rendezvények szervezése céljából bérleti szerződés keretében (továbbiakban: Bérleti szerződés).
2. *Hévíz Város Önkormányzat pályázatot nyújtott be „Hévízi termelői piac megújulása a hagyományok jegyében” címmel, TOP-1.3-15-ZA1-2016-00005. azonosítószám alatt, melynek eredményeképpen a Magyar Államkincstár Zala Megyei Igazgatóságával, mint közreműködő szervezettel 2017. június 2. napján támogatási szerződést kötött. A szerződés keretében a bérleményeken a meglévő csarnok épület felújításra, új faszerkezetű fedett pavilonsor és egyéb kiegészítő elemek kiépítésére kerül sor. A felek a bérleti szerződést a támogatási szerződésben foglalt feltételeknek való megfelelés érdekében az alábbiak szerint módosítják.*
3. A Geopraxis Kft. 8360 Keszthely, Pál u. 11., Bakos Roland földrendező mérnök 12/2017-02. munkaszámú változási vázrajza alapján a Hévíz 1621 hrsz-ú (3559 m2 nagyságú) ingatlan és a Hévíz 1622 hrsz-ú (1270 m2 nagyságú) ingatlan összevonásra került és a Zala Megyei Kormányhivatal Keszthelyi Járási Földhivatalának 39887/2017.08.02. számú határozat*a* szerint a Hévíz 1622 hrsz-ú ingatlan megszűnt, területe beolvadt az 1621 hrsz-ú ingatlan területébe.
4. Felek közös megegyezéssel módosítják az ingatlan-nyilvántartásban is átvezetett adatok*nak* *megfelelően* az 1./ pontban rögzített Bérleti szerződés 1. pontját, *a* „...bérbe veszi, a Bérbeadó tulajdonában álló Hévíz 1621, 1622 helyrajzi számú, ....” szövegrészt a Bérlő „bérbe veszi a Bérbeadó tulajdonában álló Hévíz 1621 helyrajzi számú 4829 m2 nagyságú ingatlant” szövegrészre. A Bérbeadó vagyonkezelésében álló Hévíz 1623 helyrajzi számú ingatlan ingatlanadataira vonatkozóan a Bérleti szerződés változatlan marad. *A bérlet tárgyai ennek megfelelően: a hévízi 1621 és 1623 helyrajzi számú ingatlanok.*
5. *Bérbeadó jelen okirat aláírásával is nyilatkozik, hogy az 2. pontban foglalt beruházás megvalósításához a hozzájárulását megadja. A Hévíz 1623 helyrajzi számú ingatlan vonatkozásában nyilatkozik továbbá, hogy a Magyar Állam nevében eljáró MNV Zrt. írásbeli felhatalmazásával rendelkezik jelen okiratnak ezzel a tartalommal történő aláírására.*
6. Szerződő felek a Bérleti szerződés 1. pontjában rögzített bérlet időtartamát *2030. december 31. napjáig* meghosszabbítják.
7. *A felek a bérleti szerződés megszűnésére vonatkozó rendelkezéseket kiegészítik azzal, hogy a bérleti jogviszony fennállása alatt a rendes felmondási jog mellett a szerződéstől való egyoldalú elállást is kizárják, továbbá rögzítik, hogy a rendkívüli* felmondás tényéről a Bérbeadó a Bérlőt írásban értesíti, melyben a felmondás okát is megjelöli.
8. *A felek rögzítik, hogy a szerződésben foglalt jogok és kötelezettségek harmadik személy részére történő átruházása kizárólag a jelen okirat 2. pontja szerinti támogatási szerződés szerinti irányító hatóság előzetes írásbeli beleegyezésével gyakorolható.*
9. *A bérleti jogviszony megszűnése, vagy megszüntetése esetén – módosítva az eredeti bérleti szerződés 5. pontjának 7-8. bekezdésében foglaltakat – Bérbeadó választása szerint* 
   1. *Bérlő gyakorolhatja a minden korlátozástól mentes elviteli jogát azzal, hogy a nem mozdítható, illetve állagsérelem nélkül el nem vihető elemek tekintetében a megszűnéskori, vagy megszüntetéskori forgalmi érték szerinti megtérítési igénye, Bérbeadónak pedig megtérítési kötelezettsége keletkezik, amennyiben a maradványérték nem került egyéb módon ellentételezésre, vagy*
   2. *Bérbeadó megtéríti Bérlő részére a megszűnéskori, vagy megszüntetéskori forgalmi érték alapján Bérlő által eszközölt értéknövelő beruházások ellenértékét.*

*A felek kötelezettséget vállalnak arra, hogy az elszámoláskor egymással szemben semmilyen adatot, körülményt vagy tényt a másik fél elől nem titkolnak, a szükséges tájékoztatást megadják, egymással együttműködnek, ennek keretében megvizsgálják az elővásárlási jogok érvényesítésének, esetlegesen az elváló tulajdonjog, földhasználati jog bejegyzésének és egyéb összefüggő kérdéseknek a lehetőségét.*

1. Szerződő felek a Bérleti szerződés 6. pontjában foglalt kapcsolat*t*artók személyét módosítják: Bérbeadó részéről: Laczkóné Molnár Mónika ingatlangazdálkodási szakértő telefonszám: 06-70/377-*1*7-64, e-mail: [laczkone.monika@drv.hu](mailto:laczkone.monika@drv.hu), Bérlő részéről: dr. Keserű Klaudia jogász Hévízi Polgármesteri Hivatal, telefonszám: 83-500-855 e-mail: [keseru.klaudia@hevizph.hu](mailto:keseru.klaudia@hevizph.hu)
2. A felek megállapodnak abban, hogy a 2009. január 21. napján kötött Bérleti szerződés jelen módosítással nem érintett rendelkezései változatlanul hatályban maradnak.

A Felek *képviselői* a jelen okiratot, mint akaratukkal mindenben megegyezőt, elolvasás és értelmezés után, jóváhagyólag saját kezűleg aláírták.

Siófok, 2018. ..

Tóth Attila Páble Péter

gazdálkodási vezető gazdasági és stratégiai igazgató

DRV Zrt.

Bérbeadó

Hévíz, 2018. ..

Papp Gábor

polgármester

Bérlő

Hévíz Város Önkormányzat

A kötelezettségvállalást ellenjegyzem:

Szintén László

közgazdasági osztályvezető



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | ügyintéző |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |