**Hévíz Balaton Airport Kft.**



**2019. évi üzleti terve**

**T A R T A L O M J E G Y Z ÉK**

|  |  |
| --- | --- |
| **A Hévíz-Balaton repülőtér** A repülőtér elhelyezkedése | 3. |
| A Hévíz-Balaton repülőtér turisztikai jelentősége | 4. |
| Önkormányzati szerepvállalás A Hévíz-Balaton Airport Kft. adatai | 5. 5. |
| A Hévíz-Balaton Airport Kft. személyzeti helyzete Alvállalkozók | 5. 6-7. |
| A repülőtér beutaztató pontjai, elérhető célállomásai 2012 -2018. | 7. |
| 2019-as évre szóló megállapodások, tervek. | 7. |
| A Hévíz-Balaton Airport Kft. 2019-as Pénzügyi Terve A Kft. bevételi lehetőségei A Hévíz-Balaton repülőtér 2019. évi tervezhető bevételeinek kiindulási pontjai | 8. 8.  8. |
| A Hévíz-Balaton Airport Kft. tervezett nettó bevételei 2019. évben | 9. |
| A Hévíz-Balaton Airport Kft. tervezett kiadásai 2019. évben. | 10. |
| A Hévíz-Balaton Airport Kft. várható nettó kiadásai 2019. évben | 11-13. |
| Gazdasági tevékenységből származó várható előzetes eredmény 2019. évben. | 14. |
| Mellékletek | 15-. |

**A Hévíz-Balaton repülőtér**

# A repülőtér elhelyezkedése:

A repülőtér Hévíz városától körülbelül 15 kilométerre délre, Budapesttől körülbelül 170 kilométerre, nyugatra, a Balaton közelében található, Zalavár és Sármellék községek között, közel Horvátország, Szlovénia és Ausztria határához. A repülőtér vonzáskörzetén belül, 4 európai főváros (Budapest, Bécs, Zágráb, Ljubljana) érhető el 2 órányi autós utazással. A repülőtér a Budapestet Zágrábbal összekötő M7-es autópályától 15 kilométerre található. Magyarország központi elhelyezkedéséből adódóan az ország autópályái kulcsszerepet töltenek be az európai útvonalhálózatban. Az M7 autópálya önmaga is része a Kijev-et Trieszt–el összekötő közúti kapcsolatnak, kiemelkedővé téve a repülőtér elhelyezkedését logisztikai szempontból is. Ezen tényt erősíti, hogy a repülőtér közvetlen közelében üzemképes vasúti pálya is található.



✈

✈

✈

A repülőtér ideális elhelyezkedéséből adódóan nagyszerű lehetőségekkel rendelkezik az utasforgalmi igények kiszolgálásán túl a légi áruszállítás területén is. A rendelkezésre álló szabad területek lehetővé teszik logisztikai cégek közvetlen betelepülését és alkalmassá teszik a repülőteret egy légi áru elosztó központ kialakítására.



A repülőtér üzemi területe jelenleg a két szomszédos település Zalavár és Sármellék tulajdonába tartozik, melyet a repülőtér üzemeltetője hosszú távú szerződés keretében bérelhet.

**A Hévíz-Balaton repülőtér turisztikai jelentősége:**

A repülőtér 100 km-es körzetében megtalálható Hévíz, Zalakaros,Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A Balaton külföldi vendégforgalmának legnagyobb része szintén Németországból utazik a térségbe, így számukra is kedvező alternatíva a légi közlekedés. A térség kettő legjelentősebb vendégforgalmat lebonyolító városai Siófok és Balatonfüred.

**Összegezve a Balaton és a Nyugat-magyarországi fürdővárosok turisztikai vonzerejét, a főváros vendégforgalmát meghaladó éves forgalmat kapunk**, melynek nagy része a földrajzi távolságok miatt igényli a légi közlekedés lehetőségét. A külföldi versenytársaink megközelíthetőségét figyelembe véve kulcsfontosságú, hogy a térség légi úton is, 1-2 óra alatt kényelmesem elérhetővé váljon. Ellenkező esetben a leendő vendégek más, könnyebben megközelíthető úti célokat fognak választani.

A repülőtér működése távolabbi célterületek bekapcsolását is lehetővé teszi a Balaton és a Nyugat-magyarországi fürdővárosok forgalmába, amelyek közúton nem tudják megközelíteni a térséget. Többek között érdeklődés mutatkozik **skandináviai területekről**, akik mind üdülő, mind pedig gyógyvendégként igényes keresletet jelenthetnek a térségnek.

A térségben a tradicionálisan ide látogató német és más nyugat európai vendégeken túl egyre jelentősebb számban jelennek meg a magas költési hajlandósággal rendelkező Orosz vendégek is, kik számára az egyetlen kényelmes megközelítési lehetőség a légi út.

**Önkormányzati szerepvállalás:**

Felmérve a repülőtér turisztikai jelentőségét, **Hévíz Város Önkormányzatának Képviselő-testülete 51/2012. (III.14.) Kt határozatában döntött arról, hogy egyszemélyes gazdasági társaságot alapít Hévíz-Balaton Airport Kft néven.**azzal a céllal, hogy üzemeltetésbe vegye a korábban FlyBalaton repülőtér néven működő sármelléki létesítményt.

A szükséges szerződések megkötése, az üzemeltetési feltételek megteremtése, engedélyek megszerzése után a repülőtér **2012. 04. 14.-én Hévíz-Balaton repülőtér néven kinyitott és megkezdte működését.**

Az üzemeltetés hatályos jogszabályok szerinti feltételeit üzemeltető azóta is folyamatosan biztosítja/fenntartja.

**A Hévíz-Balaton Airport Kft. adatai:**Székhely: 8380, Hévíz, Kossuth L. u. 1.  
Telephely: 8391, Sármellék, Repülőtér.  
Cégjegyzékszám:20-09-072648  
Adószám: 23923610-2-20

**A Hévíz-Balaton Airport Kft. személyzeti helyzete:**

A repülőtérnek a biztonságos üzemeléshez valamint a hatóságok előírásainak teljesítéséhez szakképzet személyzeti állománnyal kell rendelkeznie. A forgalom szezonális hullámzása, valamint a hét napjain belüli egyenlőtlen eloszlása, valamint bizonyos feladatok (pl. fűnyírás) időjárástól függő sűrűsége miatt, és a kötelező katasztrófavédelmi biztosítás okán a repülőtér az állandó szerződéssel rendelkező munkavállalókon felül alkalmi munkavállalókat is alkalmaz kötelezettségei teljesítéséhez.

A Hévíz-Balaton Airport Kft. állandó alkalmazotti létszáma:   
30 főfőállású plusz 3 fő részmunkaidős munkavállaló.

* 1 fő ügyvezető, felelős vezető
* 1 fő pénzügyi és ügyvezetői asszisztens
* 1 fő védelmi tiszt Részmunkaidő
* 1 fő műszaki vezető és üzemeltetési vezető
* 1 fő forgalmi osztályvezető és repülésbiztonsági vezető
* 3 fő utasforgalmi asszisztens
* 1 fő előtér ügyeletes
* 2 fő előteres
* 3 fő tűzoltó (részmunkaidőben)
* 1 fő takarító
* 18 fő fegyveres őr (ebből 4 fő váltásparancsnok)
* 1 fő őrparancsnok

Alkalmi munkavállalók és bérelt munkaerő:   
A forgalom és az üzemelő repülőgép tűzoltó kategóriájának, befogadó képességének, valamint az időszakosan jelentkező feladatoknak függvényében adott napokon változó létszámban.  
4-10 fő tűzoltó (alkalmi munkavállalóként)  
2018. második félévétől a napi minimum tűzoltó létszám 2 fő a korábbi 1 fő helyett, igazodva az EU elvárásaihoz.

**Alvállalkozók és szakértők:**A Kft. a repülőtér üzemeltetéssel összefüggő törvényi kötelezettségei egy részét alvállalkozók útján látja el.

* **Utas biztonsági ellenőrzés:**A feladatok ellátására szerződött vállalkozó: **Power Shield Zrt.**
  + - **10 főutas biztonsági ellenőr**
    - **1-2 fő másodlagos átvilágítást végző kutyavezető utas biztonsági ellenőr**(létszám függvényében)
    - **1-2 bombakutató kutya**(létszám függvényében)
  + **Légiforgalmi szolgálat:**A repülőtéri légiforgalmi tájékoztató és riasztó szolgálat (torony szolgálat/AFIS) ellátására szerződött vállalkozó: **TRÉNER Kft.**
    - **4 fő** légiforgalmi tájékoztató tiszt.
  + **Jövedéki szakértő:**A jövedéki és ÁFA adóraktári tevékenységgel összefüggő feladatok ellátásához.
  + **Biztonsági szakértő:**A repülésvédelmi feladatok ellátásához szükséges tevékenység, segítve a részmunkaidős védelmi tisztet.
  + **Megfelelőségi aditor:**A 139/2014 EU rendeletből fakadóan, az új struktúra folyamatos felügyeletét, EU irányelveknek való megfelelésfelügyeletére illetve a teljes felügyeleti rendszer kidolgozására.
  + **Munka és Környezetvédelmi szakértő:**A hatályos munka és környezetvédelmi feladatok ellátására.
  + **Minőségbiztosítás:**Az előírt kötelező minőségbiztosítási rendszerünk (ISO9001) fenntartása, éves ellenőrzése.
  + **Issue 14. szerinti átellenőrzés**A még folyamatosan változó 139/2014 EU rendelet szerinti követelmények legújabb kiadása szerinti mérnökiátellenőrzés és megfelelési dokumentumok előállítása, hatósággal történő elfogadtatása.
  + **Lost and Found:**Elveszett poggyászok nemzetközi kereső rendszerbe történő felvitele, keresés bonyolítása
  + **EÜ szolgálat:**  
    Kereskedelmi járatok kiszolgálásának idejére, az utasok repülőtéren bekövetkezett megbetegedése, rosszulléte, balesete esetén azonnal intézkedni képes mentő tiszt.
  + **Veszélyes áru biztonsági szakértő**Az üzemanyagkiszolgálás és tárolás miatti kötelezően előírt veszélyes anyag felügyeleti tevékenység végzése
  + **FBŐ képzés**Fegyveres Biztonsági Őrök elméleti és gyakorlati intézkedés taktikaiképzése.

**A repülőtér beutaztató pontjai, elérhető célállomásai 2012 -2018.**

* Moszkva
* Frankfurt
* Düsseldorf
* Berlin
* Hamburg
* Erfurt
* Lipcse
* Drezda
* Riga
* Prága
* Bázel
* Friedrichshafen
* Antalya

2018 évben az moszkvai charter járatok csak az újévi időszakban közlekedtek, mivel a repülési jogokkal rendelkező légitársaság napi bécsi járatot indított. A 2019-es évben is elsősorban erre a forgalomra lehet számítani.

**2019-es évre szóló megállapodások, tervek.**A forgalom alapját korábbi években a PA Turistik és a Salamon Reisen által indított charter járatok képezik. A PA Turistik a korábbi évek célállomásain felül 2019 évben várhatóan egy München járatot is elindít. Ez a járat betervezésre került.  
A kiutazó charter forgalom újraindítása érdekében egyeztetünk más kiutaztató irodákkal, azonban 2019-re valós esély az ilyen jellegű forgalom újraindulására nincs.   
Előrehaladott tárgyalások folynak low-cost menetrendszerinti járatokról. A forgalom beindulásához szükséges turisztikai marketing szerződések létrejöttéig azonban a légitársaságok a járatokat nem indítják el. A repülőtér a szükséges szerződések megkötésére készen áll, azokat az érintett légi céggel leegyeztette. A légi forgalomból származó bevételek előzetes tervezésénél ilyen jellegű forgalomból származó bevétellel nem számoltunk.

A repülőtér tervezett 2019-es személyforgalma **28000 fő**.

**A Hévíz-Balaton Airport Kft. 2019-es Pénzügyi Terve**:

**A Kft. bevételi lehetőségei:**A Hévíz-Balaton repülőtér üzemeltetőjének a vonatkozó jogszabályokkal összhangban az alábbiak alapján van lehetősége bevételekre szert tenni:

* Repülőtéri díjak, melyeket a repülőteret igénybevevő légi járművek üzembentartói vagy bérlői/használói fizetnek.
* Földi kiszolgálási díjak, melyet a repülőtér kiszolgálási szolgáltatásait igénybe vevő légi járművek fizetnek 2 tonna maximális felszálló súly feletti légi járművek esetén.
* Repülési célú üzemanyag (kerozin, repülőbenzin) kereskedelméből származó bevételek/eredmény
* Bérleti díjak, melyeket a repülőtér területének vagy létesítményinek használata után a bérlők fizetnek egyedi szerződések alapján
* Reklám felületek bérleti díja, melyet a reklám felületek bérlői fizetnek egyedi szerződés alapján

A fentiekben felsorolt bevételi lehetőségek díjszabása a majdani végleges üzleti terv mellékletét képezi.

**A repülőtér 2019. évi tervezhető bevételeinek kiindulási pontjai:**

A társaság a jelenlegi ismert forgalmi megállapodásokat építette be terveibe. Az utaslétszámok tekintetében a 2012-es, 2013-as,2014-es 2015-ös 2016-os2017-es és 2018-as év tapasztalataiból/átlagaiból,valamint a járatokat szervező irodák előzetes előfoglalási tendenciájából indultunk ki.

Az utasforgalomból származó árbevétel mellett, a 2012-2018 évi tapasztalatok alapján a kereskedelmi, valamint a sport és üzleti célú gépek részére történő üzemanyag-értékesítéssel is számoltunk, ahol az előző három év tapasztalatait vettük figyelembe.

A fentieken túl a már meglévő bérleti szerződésekből származó díjbevétel került betervezésre.

A társaság a fenti árbevételen túl két további forrásból származó bevétellel, forrással számolt:

* Az alapító és 100 %-os tulajdonos támogatása 50.000.000.- Ft értékben.
* Az Innovációs és Technológiai Minisztériummal már megkezdett tárgyalások alapján 220.000.000.-Ft vissza nem térítendő támogatással.

**A Hévíz-Balaton Airport Kft. tervezett nettó üzleti bevételei 2019. évben.  
Légiforgalom, Földi kiszolgálás, Bérbeadás, Üzemanyag értékesítés**



**Üzemanyag értékesítés**

**Jövedéki adó**(mentességre nem jogosult felektől beszedve, de tárgyhót követő hó 20. napjáig tovább utalva)

**Közvetített Szolgáltatás**

**A Hévíz-Balaton Airport Kft. tervezett kiadásai 2019. évben.**

A Kft. kiadásai az előző évek tervezéséhez hasonlóan az előre tervezhető, évek alatt kialakult költséggel lettek kalkulálva. Ugyanakkor az Uniós előírásoknak történő megfelelés miatt jelentős karbantartási és beruházási feladatok is hárulnak a repülőtérre 2019. évben, melyek végrehajtását a fejlesztési keretből tervezzük megvalósítani, ezért ezen kiadások jelen tervben nem szerepelnek.

Amennyiben a fejlesztésekre vonatkozó támogatási szerződés elhúzódik bizonyos feladatok semmilyen indokkal tovább nem késleltethetők, így azok megvalósítását az üzemeltetési keret terhére meg kell majd kezdeni, melyet jelen terv nem tartalmaz.

A Humán költségek esetében az ügyvezető kivételével 6 %-os bérfejlesztéssel számoltunk, mely elengedhetetlen lesz a speciális képzéssel rendelkező munkavállók megtartása érdekében. A repülőtéri feladatok elvégzése olyan ismeretek és hivatalos végzettségeket, bizonyos esetekben szakszolgálati engedélyeket kíván, melyek megszerzése hosszú több hónapos időtartamot kíván, így a meglévő dolgozók elvesztése adott esetben a repülőtéri üzem felfüggesztését is eredményezheti.

Közműdíjak tekintetében a világpiacon bekövetkezett energiaár emelkedés miatt, százalékosan tekintve, jelentős többletköltséggel kell számolni.

**A Hévíz-Balaton Airport Kft. várható nettó üzemi kiadásai 2019. év I. félévében**

**A Hévíz-Balaton Airport Kft. várható nettó üzemi kiadásai 2019. év II. félévében és összesítve**  


**Egyéb kiadások 2019. évben  
Jövedéki Adó**





**Közvetített Szolgáltatások**





**Előzetes eredmény 2019.**



A Hévíz-Balaton Airport Kft. 2019-es év vonatkozásában az egyeztetéseket az Innovációs és Technológiai Minisztériummal már megkezdte. A repülőtér jelentős szerepet tölt be a készülő balatoni fejlesztési koncepcióban, melyből fakadóan technikai, műszaki és későbbiekben járatfejlesztésekre finanszírozási források nyílhatnak meg, jelentősen befolyásolva a 2019-as év pénzügyi teljesítményét és adatait.

Benkő Attila  
Ügyvezető Igazgató

Sármellék, 2019. november 16.

**1.melléklet**

**Hévíz-Balaton Airport Kft mérlegei a 2014-2017. évi tény, 2018. évi várható és 2019. évi terv adatokkal**

**adatok ezer forintban**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Sorsz.** | **Megnevezés** | **2014** | **2015** | **2016** | **2017** | 2018. szeptember 30-án | 2018. évi várható módosulás | **2018. évi várható záró** | **2019. évi terv** |
|  |  |  |  |  |  |  |  |  |  |
| 01. | **A. Befektetett eszközök (02-04. sorok)** | **39 025** | **54 381** | **42 724** | **35 150** | **42 905** | **-1 507** | **41 398** | **35 286** |
| 02. | I. Immateriális javak | 4 044 | 2 775 | 1 733 | 728 | 139 | -11 | 128 | 0 |
| 03. | II. Tárgyi eszközök | 34 981 | 51 606 | 40 991 | 34 422 | 42 766 | -1 496 | 41 270 | 35 286 |
| 04. | III. Befektetett pénzügyi eszközök | 0 | 0 |  |  |  |  |  |  |
| 05. | **B. Forgóeszközök (06-09 sorok)** | **85 899** | **53 770** | **31 078** | **39 498** | **159 827** | **-110 577** | **49 250** | **44 078** |
| 06. | I. Készletek | 5 099 | 3 122 | 2 504 | 7 722 | 7 651 | -115 | 7 536 | 7 228 |
| 07. | II. Követelések | 44 441 | 22 006 | 21 505 | 26 397 | 47 518 | -21 516 | 26 002 | 25 425 |
| 08. | III. Értékpapírok | 0 | 0 | 0 |  | 0 |  | 0 |  |
| 09. | IV. Pénzeszközök | 36 359 | 28 642 | 7 069 | 5 379 | 104 658 | -88 946 | 15 712 | 11 425 |
| **10.** | **C. Időbeli elhatárolások** | **102 546** | **67 962** | **61 975** | **147 112** | **210** | **78 274** | **78 484** | **65 418** |
| **11.** | **ESZKÖZÖK** (AKTÍVÁK) **ÖSSZESEN (01+05+10. sor)** | **227 470** | **176 113** | **135 777** | **221 760** | **202 942** | **-33 810** | **169 132** | **144 782** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **Sorsz.** | **Megnevezés** | **2014** | **2015** | **2016** | **2017** | 2018. szeptember 30-án | 2018. évi várható módosulás | **2018. évi várható záró** | **2019. évi terv** |
|  |  |  |  |  |  |  |  |  |  |
|  | **FORRÁSOK** |  |  |  |  |  |  |  |  |
|  |  |  |  |  |  |  |  |  |  |
| **12.** | **D. Saját tőke (03.19. sorok)** | **58 665** | **26 542** | **27 061** | **35 600** | **85 763** | **-37 298** | **48 465** | **55 053** |
| 13. | I. Jegyzett tőke | 51 500 | 51 500 | 51 500 | 51 500 | 51 500 |  | 51 500 | 51 500 |
| 14. | II. Jegyzett, de még be nem fizetett tőke (-) | 0 | 0 |  |  | 0 |  | 0 |  |
| 15. | III. Tőketartalék | 24 000 | 24 000 | 24 000 | 24 000 | 24 000 |  | 24 000 | 24 000 |
| 16. | IV. Eredménytartalék | -21 214 | -16 835 | -48 958 | -48 439 | -39 900 |  | -39 900 | -26 046 |
| 17. | V. Lekötött tartalék | 2 945 | 0 |  |  | 0 |  |  |  |
| 18. | VI. Értékelési tartalék | 0 | 0 |  |  | 0 |  |  |  |
| 19. | VII. Adózott eredmény | 1 434 | -32 123 | 519 | 8 539 | 50 163 | -37 298 | 12 865 | 5 599 |
| **20.** | **E. Céltartalékok** | **0** | **0** |  |  |  |  |  |  |
| **21.** | **F. Kötelezettségek (22-24. sorok)** | **159 913** | **142 995** | **103 782** | **183 395** | **115 457** | **-1 277** | **114 180** | **84 729** |
| 22. | I. Hátrasorolt kötelezettségek | 0 | 0 |  |  |  |  |  |  |
| 23. | II. Hosszú lejáratú kötelezettségek | 0 | 19 344 | 14 793 | 9 106 | 3 389 | -266 | 3 123 | 3 300 |
| 24. | III. Rövid lejáratú kötelezettségek | 159 913 | 123 651 | 88 989 | 174 289 | 112 068 | -1 011 | 111 057 | 81 429 |
| **25.** | **G. Passzív időbeli elhatárolások** | **8 892** | **6 576** | **4 934** | **2 765** | 1 722 | 4 765 | **6 487** | **5 000** |
| **26.** | **FORRÁSOK** (PASSZÍVÁK) **ÖSSZESEN (12+20+21+25. sor)** | **227 470** | **176 113** | **135 777** | **221 760** | **202 942** | **-33 810** | **169 132** | **144 782** |

**Hévíz-Balaton Airport Kft eredmény-kimutatásai a 2014-2017. évi tény, 2018. évi várható és 2019. évi terv adatokkal**

**adatok ezer forintban**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Sorsz** | **Megnevezés** | **2014** | **2015** | **2016** | **2017** | **2018. szeptember 30-án** | 2018. várható módosulás | **2018. évi várható záró** | **2019. évi terv** |
|  |  |  |  |  |  |  |  |  |  |
| I. | Értékesítés nettó árbevétele | 326 822 | 184 932 | 192 176 | 167 956 | 163 204 | 53 973 | 217 177 | 131 025 |
| II. | Aktivált saját teljesítmények értéke | 0 | 0 |  | 0 |  |  | 0 |  |
| III. | Egyéb bevételek | 158 705 | 145 791 | 177 926 | 252 750 | 204 595 | 0 | 204 595 | 270 000 |
| IV. | Anyagjellegű ráfordítások | 405 487 | 288 299 | 287 798 | 299 586 | 195 822 | 50 561 | 246 383 | 222 605 |
| V. | Személyi jellegű ráfordítások | 59 130 | 59 599 | 63 343 | 93 537 | 109 394 | 38 385 | 147 779 | 158 982 |
| VI. | Értékcsökkenési leírás | 7 415 | 9 812 | 12 675 | 14 082 | 10 522 | 1 507 | 12 029 | 11 029 |
| VII | Egyéb ráfordítások | 8 581 | 2 770 | 2 651 | 2 504 | 478 | 102 | 580 | 0 |
| **A.** | **ÜZEMI (ÜZLETI) TEVÉKENYSÉG EREDMÉNYE** (I+II+III+IV-V-VI-VII sor) | **4 914** | **-29 757** | **3 635** | **10 997** | **51 583** | **-36 582** | **15 001** | **8 409** |
| VIII. | Pénzügyi műveletek bevételei | 1 838 | 1 588 | 1 755 | 870 | 1 082 | 15 | 1 097 | 1 028 |
| IX. | Pénzügyi műveletek ráfordításai | 6 135 | 5 140 | 4 127 | 2 880 | 2 502 | 2 | 2 504 | 3 838 |
| **B.** | **PÉNZÜGYI MŰVELETEK EREDMÉNYE (**VIII-IX. sor) | **-4 297** | **-3 552** | **-2 372** | **-2 010** | **-1 420** | **13** | **-1 407** | **-2 810** |
| **C.** | **SZOKÁSOS VÁLLALKOZÁSI EREDMÉNY** (+-A+-B sor) | **617** | **-33 309** | **1 263** | **8 987** | **50 163** | **-36 569** | **13 594** | **5 599** |
| X. | Rendkívüli bevételek | 1 560 | 1 779 |  |  |  |  |  |  |
| XI. | Rendkívüli ráfordítások | 0 | 0 |  |  |  |  |  |  |
| **D.** | **RENKÍVÜLI EREDMÉNY** (X-XI. sor) | **1 560** | **1 779** | **0** | **0** | **0** | **0** | **0** | **0** |
| **E.** | **ADÓZÁS ELŐTTI EREDMÉNY** (+-C+-D sor) | **2 177** | **-31 530** | **1 263** | **8 987** | **50 163** | **-36 569** | **13 594** | **5 599** |
| **XII.** | **Adófizetési kötelezettség** | 743 | **-29 751** | **744** | **448** | **0** | **729** | **729** |  |
| **F.** | **ADÓZOTT EREDMÉNY** (+-E-XII sor) | **1 434** | **-29 751** | **519** | **8 539** | **50 163** | **-37 298** | **12 865** | **5 599** |
| **G.** | **MÉRLEG SZERINTI EREDMÉNY** | **1 434** | **-27 972** | **519** | **8 539** | **50 163** | **-37 298** | **12 865** | **5 599** |

A várható 2018. évi záró adatok indoklása.

A 2018. évi várható záró adatok 2018. szeptember 30-ig a tényleges könyvelés alapján került bemutatásra. Három havi adat szerepel a várható módosulás oszlopában. Az immateriális javaknál és a tárgyi eszközöknél a csökkenés összege a várható értékcsökkenési leírás miatt szerepel, ez a befektetett eszközök állományát 1.507 ezer forinttal csökkenti. A készleteknél minimális felhasználással számoltunk, mely 115 ezer forint, a reptérnek nincs jelenleg olyan szabad pénzeszköze, melyből készletet lehetne beszerezni. A követelések állománya október 31-én 19.926 ezer forint volt, egy minimális emelkedéssel lehet számolni év végéig, amennyiben nem teljesítik a vezetők a fizetési kötelezettségeiket. A pénzeszközök állománya várhatóan 88.946 ezer forinttal fog csökkenni a szeptember 30-i 104.658 ezer forinthoz képest, ami a 2018. évi üzleti tervben tervezett állandó kötelező kiadások kiegyenlítéséből adódik. Az időbeli elhatárolások 78.274 ezer forint összege év végéig még módosulhat, mely befolyásolja majd a mérleg főösszegét.

A források esetében az adózott eredmény várható összege 12.865 ezer forint. A reptér az eredmény-kimutatás alapján várhatóan pozitív eredménnyel zár. Az eredmény összege a főkönyvi könyvelés szerint 2018. szeptember 30-án 50.163 ezer forint. Év végéig a várható árbevétel és kiadások egyenlege ezt az eredményt legalább 37.298 ezer forinttal csökkenti, ezért lesz év végén a várható eredmény csak 12.865 ezer forint. Az eredmény összegét azonban még befolyásolhatja a 2018. évi üzleti tervben tervezett értékesítési bevételek esetleges elmaradása.

2019. évi várható eredmény és mérleg

Az üzleti terv nem tartalmazza a 6,6 milliárd forintos támogatásból megvalósuló fejlesztési és működési kiadásokat, így a pályázati források rendelkezésre állását követően az adatok változni fognak.

Az üzleti terv 2019-ben 5.599 ezer forint pozitív eredménnyel tervez. Az eredmény eléréséhez szükséges az, hogy legalább 260 millió forint támogatást kapjon a reptér és még 10 millió forint egyéb támogatás kerüljön elszámolásra az egyéb bevételek keretében. A várható eredmény kiszámításánál az üzleti tervben dokumentált kiadások és bevételek szolgálták a számítás alapját.

A befektetett eszközök esetében nem lett számolva a mérlegben állomány-emelkedéssel, sőt az immateriális javak várhatóan az értékcsökkenés miatt teljesen leíródnak „0”-ra és a tárgyi eszközök esetében nincs beszerzés tervezve, ugyanakkor az értékcsökkenés miatt az állomány csökkenni fog.

A forgóeszközök állományában a készletek és követelések esetében jelentős állomány változással nem számol a reptér. Az év végi várható pénzkészlet összege várhatóan 11.425 ezer forint lesz. Az időbeli elhatárolások összege várhatóan csökkeni fog. A mérleg főösszege várhatóan 144.782 ezer forint lesz.

A források állományában az eredménytartalék a 39.900 ezer forintos negatív összege a 2018. évi pozitív eredmény miatt várhatóan 26.046 ezer forint negatív összegre csökken. Az eredmény-kimutatás alapján az adózott eredmény összege várhatóan 5.599 ezer forint lesz. A hosszúlejáratú kötelezettségek állománya várhatóan a 2018. évi szinten marad, ugyanakkor a szállítói állományban jelentős csökkenés várható. A források főösszege 144.782 ezer forint.